Nils Wikberg (shakinpelaaja)

Nils Wikberg (10. joulukuuta 1919 – 25. helmikuuta 2006)Jörn Elfving: Nils Wikberg (10.12.1919–5.2.2006). Suomen Shakki 5/2006, s. 156. oli suomalainen shakinpelaaja ja shakkimestari. 

Shakillinen ura

Nils Wikberg oppi shakin säännöt noin 22-vuotiaana jatkosodan aikana (1941). Hän edusti koko uransa eli noin 60 vuotta samaa kerhoa. Uransa hän aloitti Helsingfors Schackvännerin jäsenenä. Erilaisten seurafuusioiden seurauksena kerho muuttui Gambiitiksi (nimi 'Gambiitti' oli Jörn Elfvingin mukaan Wikbergin keksimä). Myöhemmin kerho muutti myöhemmin nimensä Gardeksi. 

Vuodesta 1951 alkaen Wikberg osallistui useita kertoja Helsingin mestaruusturnauksiin. Hänen paras sijoituksensa kisoissa oli vuodenvaihteessa 1960/61, kun hän oli Helsingin Shakkiklubia edustaneen Bo Nyrénin jälkeen toisella sijalla.HELSINGIN MESTARUUSTURNAUKSET Kolumbus.fi 22.11.1999. Viitattu 15.7.2016.

Wikbergin ensimmäinen merkittävä saavutus oli Suomen Shakkiliiton mestaruusturnauksessa 1954, kun hän voitti I luokassa oman ryhmänsä tuloksella 8,5/11.Palamaa (1992), s. 74. Ryhmien voittajat (Wikberg, Harry Kahra ja Bertel Lönnblad) kävivät kaksinkertaisen jatko-ottelun luokan voitosta ja shakkimestarin arvosta. Jatko-otteluiden jälkeen Wikberg oli 3. sijalla. Kisan voiton vei ja shakkimestarin arvon saavutti Harry Kahra. 

Suomen Shakkiliiton mestaruudesta pelattiin jälleen pääsiäisenä 1958. Nils Wikberg osallistui kisaan mestariehdokasluokan ryhmässä ja voitti sen pistein 6,5/8. Suorituksensa ansiosta hän sai 39-vuotiaana  kansallisen shakkimestarin arvon järjestyksessään 68. pelaajana Suomessa.Palamaa (1992), s. 248.

Wikberg osallistui suomenmestaruusturnaukseen viisi kertaa (1958, 1961, 1965, 1968 ja 1969), mutta sijoitus oli joka kerralla vaatimaton.Taulukoita shakin SM-turnauksista Viitattu 15.7.2016. Hänen paras sijoituksensa on jaettu 10. sija vuonna 1965. 

Parhaimman tuloksensa Wikberg saavutti, kun hän jakoi 1968 Erkki Havansin kanssa voittoa Suomen Shakkiliiton mestaruusturnauksessa. Havansilla oli kuitenkin parempi vertailu ja hän voitti mestaruuden.

Wikberg jatkoi pelaamista aivan viimeisiin vuosiinsa asti. Vuonna 2000 hän voitti Hyrylän varuskunnassa pelatun sotaveteraanien Suomen mestaruusturnauksen vain puolen pisteen turvin ennen shakkimestari Tapio Ketosta.Juan Sanchez-Murtoinperä: Sotaveteraanien 9. shakkimestaruus Oocities.org (Järvenpään Shakkikerho) 2000. Viitattu 15.7.2016.Suomen Shakki 12/2000. Wikberg löi Ketosen heidän keskinäisessä pelissään. Vuonna 2004 mestaruuden voitti Ketonen ja Wikberg oli kisassa 2. sijalla.Shakinpelaajat koolla Haminassa (PDF). Sotaveteraani 5/2004, s. 35. Kisa pelattiin tuolloin Haminassa.

Wikberg pelasi vielä 85-vuotiaana keväällä 2005 shakkikerho Garden SM-liigajoukkueessa. Saman vuoden syksyllä hän sai sotaveteraanien SM-kisoissa hopeaa.  

Shakillisista ansioistaan Wikberg sai Suomen Shakkiliiton tunnustusmerkin vuonna 2005.Suomen Shakkiliiton myöntämät ansiomerkit (PDF). Suomen Shakkiliitto, 2016. Viitattu 15.7.2016.

 Lähteet 
 Palamaa, Pekka: Suomen Shakkiliiton 70-vuotishistoriikki. Tampere: Suomen Shakkiliitto ry, 1992. .

Viitteet

Luokka:Suomalaiset shakinpelaajat
Luokka:Vuonna 1919 syntyneet
Luokka:Vuonna 2006 kuolleet